Ehdotus Euroopan parlamentin ja neuvoston asetus (EU) N:o …/…, annettu […], neuvoston asetuksen (EY) N:o 2187/2005 muuttamisesta saaliin arvon keinotekoisen korottamisen kiellon sekä kampelan ja piikkikampelan pyyntiä koskevien rajoitusten osalta Itämeren, Belttien ja Juutinrauman vesialueilla /* KOM/2010/0325 lopull. - COD 2010/0175 */





[pic] | EUROOPAN KOMISSIO | Bryssel 22.6.2010 KOM(2010)325 lopullinen 2010/0175 (COD) Ehdotus EUROOPAN PARLAMENTIN JA NEUVOSTON ASETUS (EU) N:o …/…, annettu […], neuvoston asetuksen (EY) N:o 2187/2005 muuttamisesta saaliin arvon keinotekoisen korottamisen kiellon sekä kampelan ja piikkikampelan pyyntiä koskevien rajoitusten osalta Itämeren, Belttien ja Juutinrauman vesialueilla PERUSTELUT Neuvoston asetuksessa (EY) N:o 2187/2005 vahvistetaan erityiset tekniset toimenpiteet kalavarojen säilyttämiseksi Itämeren, Belttien ja Juutinrauman vesialueilla. Kyseisessä asetuksessa säädetään muun muassa pyydysten kaikkien osien, silmäkoko mukaan luettuna, kokoa ja tyyppiä koskevista säännöksistä. Eräiden kalakantojen ja kalakantaryhmien Itämerellä sovellettavien kalastusmahdollisuuksien ja niihin liittyvien edellytysten vahvistamisesta vuodeksi 2010 annettuun neuvoston asetukseen (EY) N:o 1226/2009 sisältyy teknisiä toimenpiteitä koskevia säännöksiä, erityisesti 7 artiklassa, joka koskee saaliin arvon keinotekoisen korottamisen kieltoa ja liitteessä III, joka koskee kampelan ja piikkikampelan pyyntiä koskevia rajoituksia. Lissabonin sopimuksen vuoksi neuvoston asetusta (EY) N:o 2187/2005 on näin ollen tarpeen muuttaa ainoastaan teknisiä toimenpiteitä koskevien säännösten poistamiseksi vuosittaiset kalastusmahdollisuudet vahvistavasta sääntelykehyksestä. 2010/0175 (COD) Ehdotus EUROOPAN PARLAMENTIN JA NEUVOSTON ASETUS (EU) N:o …/…, annettu […], neuvoston asetuksen (EY) N:o 2187/2005 muuttamisesta saaliin arvon keinotekoisen korottamisen kiellon sekä kampelan ja piikkikampelan pyyntiä koskevien rajoitusten osalta Itämeren, Belttien ja Juutinrauman vesialueilla EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan unionin toiminnasta tehdyn sopimuksen ja erityisesti sen 43 artiklan 2 kohdan, ottavat huomioon Euroopan komission ehdotuksen, ottavat huomioon Euroopan talous- ja sosiaalikomitean lausunnon, sen jälkeen, kun ehdotus on toimitettu kansallisille parlamenteille, noudattavat tavallista lainsäätämisjärjestystä, sekä katsovat seuraavaa: 1. Neuvoston asetuksessa (EY) N:o 2187/2005[1] vahvistetaan erityiset tekniset toimenpiteet kalavarojen säilyttämiseksi Itämeren, Belttien ja Juutinrauman vesialueilla sekä erityisesti eräitä lajeja, mittoja ja alueita koskevat pyyntirajoitukset. 2. Eräiden kalakantojen ja kalakantaryhmien Itämerellä sovellettavien kalastusmahdollisuuksien ja niihin liittyvien edellytysten vahvistamisesta vuodeksi 2010 20 päivänä marraskuuta 2009 annetussa neuvoston asetuksessa (EY) N:o 1226/2009[2] säädetään 7 artiklassa saaliin arvon keinotekoisen korottamisen kiellosta ja liitteessä III kampelan ja piikkikampelan pyyntiä koskevista rajoituksista. 3. Kyseiset asetuksessa (EY) N:o 1226/2009 säädetyt toimenpiteet olisi sisällytettävä neuvoston asetukseen (EY) N:o 2187/2005 tammikuusta 2011 alkaen, koska Lissabonin sopimuksen voimaantulon vuoksi tekniset toimenpiteet olisi poistettava vuosittaiset kalastusmahdollisuudet vahvistavasta sääntelykehyksestä ottaen huomioon, että ne ovat luonteeltaan pysyviä. 4. Sen vuoksi asetusta (EY) N:o 2187/2005 olisi muutettava, OVAT HYVÄKSYNEET TÄMÄN ASETUKSEN: 1 artikla Muutetaan asetus (EY) N:o 2187/2005 seuraavasti: (1) Lisätään 15 a artikla seuraavasti: ”15 a artikla Saaliin arvon keinotekoisen korottamisen kielto Kalastustoiminnan aikana saaliiksi joutuneet lajit, joihin sovelletaan kiintiöitä, on otettava alukseen ja sen jälkeen purettava, jollei tämä ole vastoin niitä velvollisuuksia, joista säädetään teknisiä sekä valvonta- ja säilyttämistoimenpiteitä koskevassa Euroopan unionin kalastuslainsäädännössä ja erityisesti tässä asetuksessa, asetuksessa (EY) N:o 2371/2002 ja neuvoston asetuksessa (EY) N:o 1224/2009[3]. (2) Lisätään 18 a artikla seuraavasti: ”18 a artikla Kampelan ja piikkikampelan pyyntiä koskevat rajoitukset 1. Seuraavien kalalajien, jotka on pyydetty jäljempänä mainituilla maantieteellisillä alueilla ja mainittuina aikoina, aluksella pitäminen on kiellettyä: Laji | Maantieteellinen alue | Jakso | Kampela (Platichthys flesus) | Osa-alueet 26, 27, 28 ja 29 etelään 59° 30’ pohjoisesta leveydestä Osa-alue 32 | 15.2.–15.5. 15.2.–31.5. | Piikkikampela (Psetta maxima) | Osa-alueet 25, 26 ja 28 etelään 56° 50’ pohjoisesta leveydestä | 1.6.–31.7. | 2. Poiketen siitä, mitä 1 kohdassa säädetään, aluksella saa 1 kohdassa tarkoitettuina pyyntikieltoaikoina pitää ja purkaa sivusaaliina saatua kampelaa ja piikkikampelaa elopainona ilmaistuna enintään 10 prosenttia aluksella pidetystä ja puretusta kokonaissaaliista, kun kalastetaan trooleilla, ankkuroiduilla kierrenuotilla tai muilla vastaavilla pyydyksillä, joiden silmäkoko on vähintään 105 millimetriä, tai tavallisilla verkoilla, pussiverkoilla taikka riimuverkoilla, joiden silmäkoko on vähintään 100 millimetriä.”. 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu. Sitä sovelletaan 1 päivästä tammikuuta 2011. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä [….]. Euroopan parlamentin puolesta Neuvoston puolesta Puhemies Puheenjohtaja [1] EUVL L 349, 31.12.2005, s. 1. [2] EUVL L 330, 16.12.2009, s. 1. [3] EUVL L 343, 22.12.2009, s. 1.